કોંગ્રેસ શાસિત મહેસાણા જિલ્લા પંચાયતનાં પ્રમુખ અને ઉપપ્રમુખની અઢી વર્ષની મુદત આગામી ૨૧ જૂનનાં રોજ પૂર્ણ થતી હોવાથી વિકાસ કમિશ્નર દ્વારા જાહેરનામુ બહાર પાડીને ૨૦ જૂનનાં રોજ પ્રમુખ અને ઉપપ્રમુખની ચુંટણી જાહેર કરવામાં આવી છે.જિલ્લા પંચાયત પ્રમુખનો હોદ્દો મહિલા માટે અનામત જાહેર કરાયો હોવાથી કોંગ્રેસની પાંચ સદસ્યાઓએ પ્રમુખપદ હાંસલ કરવા માટે રાજકીય સમીકરણો ગોઠવવાની શરૂઆત કરતાં જિલ્લાનાં રાજકારણમાં ગરમાવો આવી ગયો છે.